বাংলা টেলিভিশনের সবচেয়ে মিষ্টি নায়িকা বলতে প্রথমেই যাঁদের কথা মনে পড়ে, সুদীপ্তা চক্রবর্তী তাঁদের একজন। প্রকৃত বাঙালি সুন্দরী বলতে যা বোঝায়, সুদীপ্তা একেবারেই তেমন। কিন্তু শুধু সুন্দরী বলেই যে তিনি জনপ্রিয়, তেমনটা একেবারেই নয়। 
সুদীপ্তা অত্যন্ত সংবেদনশীল অভিনেত্রী। রাগ-দুঃখ-টানাপোড়েনের মিশ্র অভিব্যক্তি খুব কম অভিনেত্রীই সূক্ষ্মতার সঙ্গে তুলে ধরতে পারেন। সুদীপ্তাকে দর্শক পছন্দ করেন তাঁর সেই অভিনয়ক্ষমতার জন্য। ভারী মেকআপ-সাজসজ্জা ছাপিয়ে ওঠে তাঁর অভিনয়।

ছবি সৌজন্য: সুদীপ্তা চক্রবর্তী
কিন্তু টেলি-পর্দায় এখনও পর্যন্ত সুদীপ্তাকে দর্শক দেখেছেন আপাদমস্তক বাঙালি বউমা হিসেবে। ‘বিকেলে ভোরের ফুল’-এ তাঁর চরিত্রটি বেশ ডানপিটে, ডাকাবুকো ছিল ঠিকই কিন্তু সেখানে টিপিক্যাল ‘বউ’ ইমেজটি ছিল পুরোমাত্রায়। সেই নিয়ে অভিনেত্রীর কোনও আক্ষেপ নেই অবশ্য কারণ এই ধরনের চরিত্রগুলিই তাঁকে তুমুল জনপ্রিয়তা দিয়েছে। 

ছবি সৌজন্য: সুদীপ্তা চক্রবর্তী
তবে তার পরে প্রত্যেক অভিনেত্রীই চান নতুন ধরনের চরিত্র। স্টিরিওটাইপ ইমেজ ভেঙে ভিন্ন ধাঁচের চরিত্রে তাঁর দক্ষতা প্রমাণ করতে। সুদীপ্তার এই সাম্প্রতিক ফোটোশ্যুটে সেই স্টিরিওটাইপ ব্যাপারটা ভেঙেছে তো বটেই। জয় রায়ের স্টাইলিংয়ে ফোটোশ্যুটটি করেছেন রোহিত। মেকআপ বাবুসোনার এবং হেয়ারস্টাইলে ছিলেন পবিত্র। 

ছবি সৌজন্য: সুদীপ্তা চক্রবর্তী
ওয়েস্টার্ন ককটেল ড্রেসিংয়ে সুদীপ্তাকে যে এত সুন্দর লাগে, সেটা জানতেই পারতেন না দর্শক এই ফোটোশ্যুটের ছবিগুলি সামনে না এলে।